b'\n_START_ARTICLE_\nZimski kup Zagreba\xc4\x8dkog nogometnog podsaveza 1934./35.\n_START_PARAGRAPH_\nZimski kup Zagreba\xc4\x8dkog nogometnog podsaveza 1934./35. bilo je nogometno kup natjecanje koje je organizirao Zagreba\xc4\x8dki nogometni podsavez. Sudjelovalo je osam mom\xc4\x8dadi: tri dr\xc5\xbeavna liga\xc5\xa1a, Gra\xc4\x91anski, HA\xc5\xa0K i Concordia, te pet prvorazrednih, drugorazrednih i tre\xc4\x87erazrednih klubova Zagreba\xc4\x8dkog nogometnog podsaveza: Makabi, Policijski, \xc5\xa0parta, ZET i \xc5\xbdeljezni\xc4\x8dar. Natjecanje je zapo\xc4\x8delo 27. sije\xc4\x8dnja 1935. godine, a zavr\xc5\xa1ilo 10. o\xc5\xbeujka 1935. godine. Kup je osvojio Gra\xc4\x91anski nakon dvije odigrane zavr\xc5\xa1ne utakmice protiv Concordie.\n_START_SECTION_\nStatistika\n_START_PARAGRAPH_\nUkupno je odigrano 8 utakmica na kojima je postignuto 34 pogodaka (4,25 po utakmici). Sve utakmice ukupno je gledalo 12.000 gledatelja (1500 gledatelja po utakmici). Najgledanija utakmica bila je prva utakmica zavr\xc5\xa1nice na Igrali\xc5\xa1tu Gra\xc4\x91anskog: Gra\xc4\x91anski - Concordia 1:1 (3000 gledatelja).\n_START_SECTION_\nZanimljivo\n_START_PARAGRAPH_\nPrvu zavr\xc5\xa1nu utakmicu (Gra\xc4\x91anski - Concordia 1:1) zbog \xc5\xa1trajka sudaca, sudio je po obostranom pristanku mom\xc4\x8dadi, biv\xc5\xa1i reprezentativac Dragutin Braco Babi\xc4\x87.'